CELEX: 32000R0285
Language: el
Date: 2000-02-04 00:00:00
Title: Κανονισμός (ΕΚ) αριθ. 285/2000 της Επιτροπής, της 4ης Φεβρουαρίου 2000, για την τροποποίηση του κανονισμού (ΕΟΚ) αριθ. 1859/82 περί επιλογής των λογιστικών εκμεταλλεύσεων με σκοπό τη διαπίστωση των εισοδημάτων στις γεωργικές εκμεταλλεύσεις

Avis juridique important

|

32000R0285

Κανονισμός (ΕΚ) αριθ. 285/2000 της Επιτροπής, της 4ης Φεβρουαρίου 2000, για την τροποποίηση του κανονισμού (ΕΟΚ) αριθ. 1859/82 περί επιλογής των λογιστικών εκμεταλλεύσεων με σκοπό τη διαπίστωση των εισοδημάτων στις γεωργικές εκμεταλλεύσεις  

Επίσημη Εφημερίδα αριθ. L 031 της 05/02/2000 σ. 0079 - 0080

ΚΑΝΟΝΙΣΜΟΣ (ΕΚ) αριθ. 285/2000 ΤΗΣ ΕΠΙΤΡΟΠΗΣτης 4ης Φεβρουαρίου 2000για την τροποποίηση του κανονισμού (ΕΟΚ) αριθ. 1859/82 περί επιλογής των λογιστικών εκμεταλλεύσεων με σκοπό τη διαπίστωση των εισοδημάτων στις γεωργικές εκμεταλλεύσειςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό αριθ. 79/65/ΕΟΚ του Συμβουλίου, της 15ης Ιουνίου 1965 περί δημιουργίας δικτύου γεωργικής λογιστικής πληροφόρησης επί των εισοδημάτων και της οικονομίας των γεωργικών εκμεταλλεύσεων στην Ευρωπαϊκή Οικονομική Κοινότητα(1), όπως τροποποιήθηκε τελευταία από τον κανονισμό (ΕΚ) αριθ. 1256/97(2), και ιδίως το άρθρο 4 παράγραφος 4,Εκτιμώντας τα ακόλουθα:(1) το παράρτημα Ι του κανονισμού (ΕΟΚ) αριθ. 1859/82 της Επιτροπής, της 12ης Ιουλίου 1982, περί επιλογής των λογιστικών εκμεταλλεύσεων με σκοπό τη διαπίστωση των εισοδημάτων στις γεωργικές εκμεταλλεύσεις(3), όπως τροποποιήθηκε τελευταία από τον κανονισμό (ΕΚ) αριθ. 60/97(4), καθορίζει τον αριθμό των λογιστικών εκμεταλλεύσεων ανά περιφέρεια·(2) στην περίπτωση της Ελλάδας, ο συνολικός αριθμός των λογιστικών εκμεταλλεύσεων καθορίστηκε σε 7200 για το έτος 1985 και επόμενα έτη, και ο αριθμός αυτός δεν τροποποιήθηκε έκτοτε παρά τη σημαντική μείωση του αριθμού των υπαρχουσών εκμεταλλεύσεων στην Ελλάδα· η εν λόγω μείωση συνοδεύεται με αύξηση του μέσου μεγέθους των εκμεταλλεύσεων και της ομοιογένειάς τους, και αυτό επιτρέπει να ληφθεί ικανοποιητικά αντιπροσωπευτικό επίπεδο βάσει μικρότερου δείγματος σε σχέση με το παρόν δείγμα· είναι, επομένως, σκόπιμο να τροποποιηθεί το παράρτημα Ι του κανονισμού (ΕΟΚ) αριθ. 1859/82·(3) τα μέτρα που προβλέπονται στον παρόντα κανονισμό είναι σύμφωνα με τη γνώμη της κοινοτικής επιτροπής του δικτύου γεωργικής λογιστικής πληροφόρησης,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Ο πίνακας όσον αφορά την Ελλάδα που αναφέρεται στο παράρτημα Ι του κανονισμού (ΕΟΚ) αριθ. 1859/82 αντικαθίσταται από τον συνημμένο στον παρόντα κανονισμό πίνακα.Άρθρο 2Ο παρών κανονισμός αρχίζει να ισχύει την έβδομη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Ισχύει από το λογιστικό έτος 1999.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 4 Φεβρουαρίου 2000.Για την ΕπιτροπήFranz FISCHLERΜέλος της Επιτροπής(1) ΕΕ 109 της 23.6.1965, σ. 1859/65.(2) ΕΕ L 174 της 2.7.1997, σ. 7.(3) ΕΕ L 205 της 13.7.1982, σ. 5.(4) ΕΕ L 14 της 17.1.1997, σ. 28.ΠΑΡΑΡΤΗΜΑ">ΘΕΣΗ ΠΙΝΑΚΑ>"